Kragerø Fotoklubbs utstilling med Kragerømotiver | NSFF Magasin | Norsk Selskap for Fotografi
Kragerø Fotoklubbs utstilling med Kragerømotiver
Skrevet av Svein Ivar Ask | 1. jul 2018 | Foto, Nyheter | 0
22. juni åpnet Kragerø fotoklubb salgsutstilling på Kragerø bibliotek, i Meierigalleriet. 13 av medlemmene stiller ut til sammen 39 bilder. Til utstillingen har det blitt lagt vekt på å lage bilder med Kragerø-tilknytning.
Mange motiver vil være kjente og kjære for Kragerø-folk og alle med tilknytning til byen – og alle andre selvsagt, fordi det rett og slett er fine motiver. Du finner bilder av Kragerø-måker, Øya, Blindtarmen, Jomfruland, Berg, Steinmannen og mange andre steder – noen fra sommeren, noen fra vinteren, noen i tåke og noen med bølgesprut. Blant annet. Du må jo nødvendigvis se alle bildene selv.
Utstillingen kommer til å stå frem til fredag 3. august, så mulighetene er mange til å få den med seg. Så… stikk innom Meierigalleriet på biblioteket i Kragerø i løpet av sommeren!